text: मुंबई। अपने अफेयर से लेकर शादी तक भारतीय क्रिकेट टीम के कप्तान विराट कोहली और उनकी खूबसूरत बॉलीवुड ऐक्ट्रेस पत्नी अनुष्का शर्मा हमेशा सुर्खियों में रहे हैं। दोनों को फिल्म इंडस्ट्री का एक परफेक्ट कपल माना जाता है। हालांकि फिलहाल दोनों ही शादी के बाद से अपने अपकमिंग प्रोजेक्ट्स को लेकर बिजी चल रहे हैं। जिस वजह से उन्होंने फिलहाल डायरेक्टर करण जौहर के चैट शो कॉफी विद करण में आने के लिए भी मना कर दिया है। दरअसल विराट जहां आजकल साउथ अफ्रीका में चल रहे मैच को लेकर बिजी हैं, वहीं अनुष्का अपनी अगले महीने रिलीज होने जा रही फिल्म परी के प्रमोशन को लेकर सुपर बिजी हैं। इस कारण से दोनों ही इस चैट शो के अगले सीजन में नहीं नजर आएंगे। जबकि इसके पहले की ख़बरों को माने तो शो के मेकर्स शादी के बाद पहली बार विरुष्का को पेश करके अपनी टीआरपी भुनाने के सपने देख रहे थे।